  Полина Уразова Анжелика Тихонова корреспондент Шутэтскон нуналъёсы, 12-13 тулыспалэ, Удмуртиын кӧня ке лымыялоз, дырын-дырын золгес. Со сярысь элькунысь Гидрометцентрлэн пресс-службаез ивортӥз. Уйин омырын -5…-9 градус, нуназе -3…-8 градус возиськоз. Сюресъёс вылын лымы вӧлдэт. Тӧл 12-14 тулыспалэ секундскын 5-10 метре пельтоз. 14-тӥ тулыспалэ ӵукна, кезьыт омыр вуэмен, лымшор ёросъёсын -9…-11 градусозь лэзькоз, уйпал ёросъёсын -14…-16 градусозь но вуоз. Нуназе -5…-10 градус возиськоз. Уйин лымыялоз, нуназе калленгес но калленгес лымы усёз. Нырысь-валысь чакланъёсъя, вуоно арня шорын температура ӝутскыны кутскоз. Гидрометцентрлэн ивортэмезъя, 1-10 тулыспал ӵоже Удмуртиын лымы толэзьлы эсэплэсь уйпал ёросъёсын 70 процентэз, лымшор ёросъёсын 120 процентэз, Ижкарын 160 процентэз усиз ини. Лымы шобретлэн ӝуждалаез 10 нунал ӵоже уйпалан 3-8 сантиметрлы, лымшор палан 13-20 сантиметрлы будӥз. Тегъёс: лымы Удмуртия куазь Ижкар Гидрометцентр  